

VESTNES SOGELAG

Årsmøte 21.03.18 kl 19.00

I kommunestyresalen

SAKLISTE

1. Konstituering av møtet.

 a) Godkjenning av innkalling og sakliste.

 b) Val av møteleiar.

2. Årsmelding frå styret for 2017.

3. Årsmelding frå skriftstyret 2017.

4. Rekneskap 2017.

5. Val.

6. Fastsetting av kontingent for 2019.

Kaffipause.

Etter årsmøtet:

Orientering om fotobevaringsarbeidet i Vestnes

ved Jostein Bø frå fotogruppa i Vestnes sogelag.

**ÅRSMELDING FOR 2017**

**VESTNES SOGELAG**

 (org.nr. 911654407)

**Medlemstal**

Laget har ved årsskiftet eit medlemstal på 299. Dette er ein netto medlemsvekst på 6. 17 medlemmer er i tilgang og 11 er i avgang.

**Styret**

Leiar: Arvid Blindheim (valt for 2017)

Styremedlemmer: Johan Hjelvik (valt i 2016 for 2 år)

 Torhill Sellereite (valt i 2016 for 2 år)

 Bjørn Flate (valt for 2 år)

 Ellen Eiknes Forland (valt for 2 år)

Vara til styret: Hilde Sylte Baltzersen (attval for 1 år)

 Lars Sigmund Kleive (nyvalt for 1 år)

Valnemnd: Vebjørn Fiksdal, leiar (valt for 1 år)

 Asbjørn Oterhals (valt for 1 år).

Styret har halde 4 styremøte i 2017. I tillegg er det halde kontakt pr. telefon og pr. mail mellom medlemmer etter behov. Johan Hjelvik har hatt funksjon som nestleiar og Torhill Sellereite som sekretær i styret. Varamedlemmer har vore kalla inn til alle styremøta. Det har vore tett samarbeid mellom styret og skriftstyret og mellom styret og fotogruppa.

**Aktivitet**

1. mars: Årsmøte i Fiksdal kyrkjelydshus med «Glimt frå 150 år med kyrkje i Fiksdal sokn». Vanlege årsmøtesaker. Petter Inge og Ivar Magne Bergheim held lysbildeforedrag om og seinare omvising i Fiksdal kyrkje. 20 frammøtte. Omtrent heile styret hadde ansvar for oppgåver før og under årsmøtet. Takk til Kari Nakken som koka kaffi og tok mot oss.

31. mai: Krigsminnevandring i det tyske kystbatteriet på Rekdal. 35 personar var med. Omvisarar var Asbjørn Oterhals og Arve Rekdal. Bjørn var ansvarleg frå styret. Lokalavisene var til stades og hadde fine reportasjar frå vandringa.

10. juni: Sogelagstur til Ivar Aasen-tunet. Frå styret var Johan ansvarleg for turen. 25 var med, dei fleste medlemmer. Først stoppa vi på Peer Gynt-senteret på Hellesylt og fekk omvising ved Kåre Stadheim. Vi køyrde så den fine Nordangsdalen, forbi Øye Hotell til Lekneset, der vi tok ferje til Sæbø og enda opp i Hovdebygda på fødestaden til Ivar Aasen. Her fekk vi omvising på det fine senteret, og middag vart servert. Vi reiste tilbake over Festøya og var heime kl. 18.00 presis etter ein vellukka dag.

20. august: Familiedag på Tresfjord museum. Torhill og Hilde stod for arrangement, som året før, i eit samarbeid med museet og Tresfjord bygdekvinnelag. Sogelaget dekte utgiftene og museet fekk inntektene, i år som i fjor. Om lag 200 små og store var innom og fekk oppleve daglegdagse tradisjonar frå gamle dagar. Ein vellukka dag som fekk god pressedekning.

9. september: Frivilligdagen med stand inne på Vestnes Brygge. Boksal og 9 nye medlemmer melde seg. Stor interesse for laget og god og interessant dialog med folk. Sogelaget stilte med fire frå styret og årsskriftsstyret fordelt på to lag. Frivilligdagen trekte rekordmange i år, og mange held til ute pga. det fine veret. Presseomtale av arrangementet i lokalavisene.

16. september: Historievandring i Syltebakken i Tresfjord. Arvid var ansvarleg frå styret. Om lag 60 møtte. Odd Jarle Talberg og Einar Baltzersen leia vandringa, med supplement frå Arnljot Løvik og Steinar Kjersem frå Tresfjord museum. Saft, kaffi og smultringar vart servert på Dampskipskaia. Eit populært tiltak som fekk god omtale i avisene.

27. november: Bokpakking av årsskriftet på kantina i kommunehuset. Både styret, skriftstyret og andre var med på denne dugnaden. Desse og fleire gode hjelparar fordelte bøker til medlemmene i kommunen, mens Posten tok seg av det som gjekk utabygdes.

29. november: Bokslepp på biblioteket, der vi presenterte Årsskriftet for 2017. Ellen frå styret samarbeidde med Vigdis Ødegård på biblioteket om arrangementet. Redaktør Per Bjørn hadde regien og presenterte smakebitar frå Årboka. Forfattarane Olav Hole og Ingeborg Loftheim/Johan Hjelvik presenterte sine artiklar. Dei vel 30 frammøtte hadde ei fin stund. Omtale i lokalavisene.

**Fotobevaringsarbeidet**

Etter suksessen med biletboka «Før i ti’n» året før, har Fotogruppa i 2017 gjort ein innsats for å få oversikt over og digitalisere fotosamlingar i Vestnes. Lars Sigmund tok opp denne saka i styret. Gruppa har innleia eit samarbeid med IKA/FylkesFOTOarkivet. Vestnes kommune er med og Tresfjord museum representert. Ein avtale vil bli inngått, der Sogelaget sikrar seg vederlagsfri bruksrett til fotomaterialet. Samlingar etter Kristoffer Aas og Lars Pedersen er prioritert. Eit prøveprosjekt, som styret løyvde 10.000 kr til, er starta m.a. for å få kunnskap om omfang og totalkostnad for heile prosjektet. Kommunen vil også bidra økonomisk. Sogelaget fekk på sommaren òg ei samling av Kjartan Holseter med over 400 foto og 200 postkort etter Hans L. Legernes, der delar blir med i prosjektet.

Fotogruppa, som består av Vebjørn Fiksdal (leiar), Edmund Melkild, Olav Hole, Jostein Bø, Lars Sigmund Kleive og Steinar Kjersem, arbeider for tida svært godt med fotobevaring.

**Årsskriftet 2017**

Skriftstyret, med leiar Per Bjørn Ellingseter som redaktør, leverte også i 2017 eit praktverk av ei bok, som fekk mykje god omtale i aviser og av lesarar. Alle medlemmene får boka, og ho sel godt i den lokale bokhandelen. Stor takk til skriftstyret, der leiar Per Bjørn har med seg Olav Hole og Anton Øverås.

**Kulturminneplan**

Sogelaget deltek i arbeidet med kulturminneplanen i Vestnes og har peika ut referansepersonar frå dei ulike grendelaga. Sogelaget har ved fleire høve meldt at konfeksjonshistoria i Vestnes må takast vare på.

**Heimesidene**

Laget har i 2017 flytta sine heimesider frå Triangel Software til OnNet. Sidene er oppdatert med informasjon om årsskrifta frå dei siste åra, sjå www.vestnes-sogelag.no. Den nye leverandøren gir og muligheit for nye publikasjonsverkty og for eigne e-postkontoar til Sogelaget.

**Økonomi**

Totale inntekter var i 2017 kr 160.001. Utgiftene var litt mindre, slik at årsresultatet er kr 2.467. Eigenkapitalen er kr 317.971. Dette er bankinnskot, i tillegg kjem verdien av boklageret med 3.374 Årsskrift av ulike årgangar, 192 biletbøker og 55 CD-ar.

Rekneskapen blir ført etter kontantprinsippet, slik at t.d. innbetaling frå boksal i 2017 kan bli bokført først i 2018.

Frå 2017 betaler Sogelaget husleige til kommunen for arkivet i «Gulehuset».

Hallgeir Anderson har nok eit år halde orden i medlemmar og rekneskap. Takk til han!

**Underskrifter:**

Vestnes, 28. februar 2018

Arvid Blindheim Johan Hjelvik Ellen Eiknes Forland

Bjørn Flate Torhill Sellereite

VESTNES SOGELAG

Årsmelding 2017 frå skriftstyret

***Desse var med i skriftstyret i 2017:***

*Per Bjørn Ellingseter, leiar/redaktør*

# Anton Øverås

*Olav Hole*

***Årsskrift 2017:***

Årsskriftet for 2017 vart ei bok på *222 sider*, om lag det same som dei siste føregåande åra.

Redaksjonen har nokre målsetjingar som vi prøver å nå:

* Vi vil ha ei bok med godt og vel 200 sider
* Vi vil ha med stoff frå alle delar av kommunen
* Vi vil ha stoff frå ulike tidsepokar
* Vi vil ha rikeleg med bilde i boka

Desse målsetjingane vart vel stort sett nådde også i 2017.

Laget har mange trufaste medarbeidarar som år etter år leverer interessante og viktige bidrag til boka. Også dette året var stofftilgangen svært god, og vi har liggande ein del stoff “på vent” til seinare årsskrift.

Stor takk til alle som leverer bidrag! Vi er likevel på jakt etter nye medarbeidarar. Vi veit at mange har gode idear til artiklar som berre ventar på å bli gjort ferdige. Skriftstyret vil difor oppmode medlemmene i Vestnes sogelag (og andre) om å ta kontakt dersom dei har idear til stoff.

Dette var den 22. årgangen av Vestnes sogelag sine årsskrift, og dei 22 bøkene/hefta inneheld no til saman *3575 sider* med lokalhistorisk stoff frå Vestnes kommune.

Boka fekk positiv omtale i lokal- og regionavisene, og vi har fått mange gode tilbakemeldingar både frå både medlemmer og andre. Årsskriftet vart «som vanleg» årets bestseljar i den lokale bokhandelen.

Skriftstyret vil takke alle som på ein eller annan måte har gjort sitt til at sogelagsboka vart ein realitet også dette året. Ein særleg takk til Vestnes kommune og til næringslivet i kommunen for økonomisk støtte til bokutgjevinga.

Vi vil også takke for positiv respons og konstruktive innspel, både frå medlemmer og andre. Det er tydeleg at mange har store forventningar til denne boka kvart år, og det stiller sjølvsagt ekstra store krav til skriftstyret.

Skriftstyret vil rå til at laget gjev ut årsskrift også hausten 2018. Tilgangen på stoff ser lovande ut. Når det gjeld kvaliteten, må ambisjonen vere som før:

*Betre og betre for kvart år!*

Det avtroppande skriftstyret vil ynskje dei som skal ta over **lykke til** !

Vestnes, 5. mars 2018

# Per Bjørn Ellingseter Anton Øverås Olav Hole

Vedlegg: Innhaldslista 2017

**Innhald i årsskrift 2017:**

Forord

**Olav Hole**: *Ein avispioner på 1930-talet*

**Anders L. Krogset**: *Minner fra min barndom og ungdom*

**Odd Sørås**: *To utvandrarsoger frå Minnesota*

**Åse Vestnes Birkenheier**: *På ferietur i gamle dagar*

**Bernt Gjelsten**: *Sælebotsfonna og Bjønnafonna*

**Lars Sigmund Kleive**: *Da prosten druknet*

**Torbjørn Furland**: *Nakke-Ola*

**Bernt Gjelsten**: *Forleden dræbtes en ulv*

**Mary Ellingseter Skram**: *Hanibal Pedersen Tomren*

**Asbjørn Skjegstad**: *Mi tid til sjøs*

**Martinus Løvik**: *Domenico Erdmann og restaureringa ev Tresfjord kyrkje*

*Valgvise frå Fiksdal*

**Martinus Løvik**: *Olsok gjennom snart tusen år*

*Tresfjordsølvet*

**Jenny Sættem**: *Drømmedag i Vikebukt*

**Guttorm Kjelsvik**: *Det daglege brød*

*Segner frå Øveråsgrenda*

**Johan Hjelvik:** *Om Grunnlova vår og ei fiksdalsjente*

**Kjell Arne Nakken** og **Roar Skeide**: *Glimt frå livet til ein funksjonhemma*

**Anton Øverås**: *Då kyrkjebåten forliste i 1894*

**Ragnar Bakken**: *Våpenkunstnaren Jarle Skuseth*

**Ingeborg Loftheim** og **Johan Hjelvik**: *Bygdamøte på Ljosvang i 1953*

Retting av bilettekst i årsskrift 2016

Årsmelding 2016 frå styret

Årsmelding 2016 frå skriftstyret

Rekneskap 2016

Referat frå årsmøtet 2017

Medarbeidarane i Årsskrift 2017

Støttespelarane

 Vestnes Sogelag 2018 valkomiteen si innstilling:

**Styret Valperiode**

Leiar Arvid Blindheim attval 1 år

Nestleiar Johan Hjelvik attval 2 år

Eli Skavnes NY 2 år

*Bjørn Flate ikkje på val*

*Ellen Eiknes Forland ikkje på val*

**Vara til styret**

Hilde Baltzersen attval 1 år

Lars Sigmund Kleive attval 1 år

**Skriftsstyret**

Johan Hjelvik NY leiar 1 år

Einar Baltzersen NY 1 år

Martinus Løvik NY 1 år

**Revisorar**

Jarle Løvik attval 1 år

Helge Bjerkevoll attval 1 år

**Valnemnd:**

Odd Jarle Talberg NY 1 år

Torill Sellereite NY 1 år

